Амалфи
Ама̀лфи () е град и община в западната част на Южна Италия.

География 
Амалфи е живописен морски курортен град в област (регион) Кампания на провинция Салерно. Разположен е на северния бряг на Салернския залив. На около 20 км в източна посока се намира провинциалния център Салерно. На около 50 км на северозапад е град Неапол. Непосредствено след Амалфи в източна посока е малкия живописен курортен град Атрани. Той е град от Амалфийското крайбрежие - обект от световното наследство на ЮНЕСКО. Населението на града е 5480 жители към 31 декември 2004 г.

История 
През 9 век Амалфи е бил морска република. Нейният морски код е един от най-ранно прочутите, останал известен до 16 век. През 1131 г. е анексиран от кралят на Сицилия крал Рожер II (1095 – 1154).

Архитектурни забележителности 
 Катедралата, построена през 9 век

Икономика 
Главни отрасли в икономиката на Амалфи са морският туризъм и риболова.

Събития 
В Амалфи получава церебрален кръвоизлив италианския поет Салваторе Куазимодо. По-късно умира в болница в Неапол.

Други 
Градът се покровителства от Сант'Андреа Апостоло. Ежегодният празник на Амалфи е на 30 ноември.

Личности 
 Родени
 Гаетано Афелтра (1915 – 2005), журналист и писател
 Антонио Тирабаси (1882 – 1947), музиколог

Фотогалерия

Външни препратки 
 Официален сайт на град Амалфи

Салерно (провинция)
Градове в Кампания